ನಿಮಗೆ ಕಾಡುತ್ತಿರುವ ಮಲಬದ್ಧತೆ ಸಮಸ್ಯೆ ನಿವಾರಿಸಲು ಇಲ್ಲಿದೆ ನೋಡಿ ಮನೆಮದ್ದು..! ಬೆಂಗಳೂರು : ಮಲವಿಸರ್ಜನೆಗೆ ಬಂದಂತೆ ಆಗುವುದು, ಶೌಚಾಲಯಕ್ಕೆ ಹೋಗಿ ಕೂತರೆ ಅಲ್ಲಿ ಗಂಟೆಗಟ್ಟಲೆ ಹಾಗೆ ಕುಳಿತುಕೊಳ್ಳ ಬೇಕಾಗುತ್ತದೆ. ತುಂಬಾ ಶ್ರಮ ವಹಿಸಿದರೂ ಯಾವುದೇ ಪ್ರಯೋಜನವಾಗದೆ ಇರುವಂತಹ ಪರಿಸ್ಥಿತಿ. ಹೀಗಿದ್ದರೆ ಅದನ್ನು ಮಲಬದ್ಧತೆ ಎಂದು ಕರೆಯಲಾಗುವುದು. ಇಂದಿನ ವೇಗದ ಜೀವನದಲ್ಲಿ ಮಲಬದ್ಧತೆ ಎನ್ನುವುದು ಹೆಚ್ಚಿನವರಿಗೆ ಕಟ್ಟಿಟ್ಟ ಬುತ್ತಿಯಾಗಿದೆ. ಮಲಬದ್ಧತೆಯೆಂದರೆ ಕರುಳಿನಲ್ಲಿ ಮಲವು ಗಟ್ಟಿಯಾಗಿ ಹೊರಗೆ ಬರಲು ಸಮಸ್ಯೆಯಗುವುದು. ಮಲಬದ್ಧತೆ ಇರುವವರಿಗೆ ಮಾತ್ರ ಅದರ ಕಷ್ಟ ತಿಳಿದಿರುವುದು. ನಾವು ಸೇವಿಸುವ ಕೆಟ್ಟ ಆಹಾರಗಳು ನಮ್ಮ ಆರೋಗ್ಯದ ಮೇಲೆ ಹಾನಿಮಾಡುತ್ತವೆ. ಇವು ಮಲಬದ್ಧತೆ, ಅಜೀರ್ಣ ಸಮಸ್ಯೆಯನ್ನುಂಟುಮಾಡುತ್ತವೆ. ಅದರಲ್ಲೂ ಇತ್ತೀಚಿನ ದಿನಗಳಲ್ಲಿ ಹೆಚ್ಚಿನವರು ಮಲಬದ್ಧತೆ ಸಮಸ್ಯೆಯಿಂದ ನರಳುತ್ತಿದ್ದಾರೆ. ಈ ಸಮಸ್ಯೆಯನ್ನು ಹೋಗಲಾಡಿಸಲು ಈ ಮನೆಮದ್ದನ್ನು ಸೇವಿಸಿ. ಮಲಬದ್ಧತೆಯನ್ನು ನಿವಾರಿಸಲು ಹರಳೆಣ್ಣೆ ಬಹಳ ಸಹಕಾರಿಯಾಗಿದೆ. ಇದು ಸಂಶೋಧನೆಯ ಮೂಲಕ ಸಾಬೀತಾಗಿದೆ. ಹಾಗಾಗಿ ಹಾಲಿಗೆ ಹರಳೆಣ್ಣೆ ಮಿಕ್ಸ್ ಮಾಡಿ ಸೇವಿಸಿದರೆ ಮಲಬದ್ಧತೆ ನಿವಾರಣೆಯಾಗುತ್ತದೆಯಂತೆ. ರಾತ್ರಿ ಮಲಗುವ ಮುನ್ನ ಊಟವಾದ ಬಳಿಕ ತಣ್ಣಗಾದ ಹಾಲಿನಲ್ಲಿ 2 ಚಮಚ ಹರಳೆಣ್ಣೆ ಮಿಕ್ಸ್ ಮಾಡಿ ಕುಡಿಯಿರಿ. ಇದು ಜೀರ್ಣಾಂಗ ವ್ಯವಸ್ಥೆಯನ್ನು ಬಲಪಡಿಸಿ ಮಲಬದ್ಧತೆಯನ್ನು ನಿವಾರಿಸುತ್ತದೆ. Share Continue Reading